Foto: Getty Images «Real» prezidenti Florentino Peres, BBC hujumchilar uchligi - Karim Benzema, Garet Beyl va Krishtianu Ronaldu o‘yinidan xafsalasi pir bo‘lgan. Marca xabariga ko‘ra, mulozim transfer bozorini portlatib, bu futbolchilar o‘rniga «PSJ», «Chelsi» va «Bavariya» yetakchilari - Neymar, Eden Azar va Robert Levandovskini xarid qilgan holda, NHL uchligini tashkil qilmoqchi. Ma’lumki, bu futbolchilar joriy mavsumda 50ta gol urib, 24ta golli uzatmani amalga oshirgan. Peresning asosiy transfer maqsadi braziliyalik Neymar bo‘lib turibdi. U 2018 yil yozidayoq «Santyago Bernabeu»ga ko‘chib o‘tishi mumkin.